CELEX: E2015P0026
Language: el
Date: 2015-11-04 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Obergericht στις 4 Νοεμβρίου 2015 στο πλαίσιο της ποινικής διαδικασίας κατά Α (Υπόθεση E-26/15)

22.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 480/6
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Obergericht στις 4 Νοεμβρίου 2015 στο πλαίσιο της ποινικής διαδικασίας κατά Α
   (Υπόθεση E-26/15)
   (2016/C 480/08)
   Με επιστολή της 4ης Νοεμβρίου 2015 το Fürstliches Obergericht (Εφετείο του Πριγκιπάτου) υπέβαλε αίτηση προς το Δικαστήριο της ΕΖΕΣ, η οποία καταχωρίστηκε στη Γραμματεία του Δικαστηρίου της ΕΖΕΣ στις 9 Νοεμβρίου 2015, για την έκδοση συμβουλευτικής γνώμης στην ποινική διαδικασία κατά Α σχετικά με τα ακόλουθα ερωτήματα:
   
               1.
            
            
               Πρέπει η οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας, να ερμηνευθεί υπό την έννοια ότι οι «φορείς παροχής υπηρεσιών σε εταιρείες καταπιστευτικής διαχείρισης», κατά την έννοια του άρθρου 2 παράγραφος 1 σημείο 3) στοιχείο γ) και του άρθρου 3 σημείο 7) στοιχείο β) της εν λόγω οδηγίας, υπόκεινται στην υποχρέωση εξακρίβωσης της ταυτότητας του πελάτη, όπως ορίζεται στο άρθρο 8 παράγραφος 1 στοιχείο α) και στο άρθρο 9 παράγραφοι 1 και 6 της οδηγίας αποκλειστικά σύμφωνα με τη νομοθεσία του κράτους μέλους στο οποίο είναι εγκατεστημένοι (in welchem [der Dienstleister für Trusts und Gesellschaften] seinen rechtlichen Sitz hat);
            
         
               2.
            
            
               Σε περίπτωση αρνητικής απάντησης στο ερώτημα 1: ποια κριτήρια πρέπει να χρησιμοποιούνται για να καθοριστεί εάν οι «φορείς παροχής υπηρεσιών σε εταιρείες καταπιστευτικής διαχείρισης» υποχρεούνται να εξακριβώνουν την ταυτότητα του πελάτη, όπως ορίζεται στο άρθρο 8 παράγραφος 1 στοιχείο α) και στο άρθρο 9 παράγραφος 1 και 6 της οδηγίας σύμφωνα με τη νομοθεσία άλλου κράτους μέλους;
            
         
               3.
            
            
               Οι απαντήσεις στα ερωτήματα 1 και 2 ισχύουν επίσης όταν η εταιρεία για την οποία παρέχονται διοικητικές υπηρεσίες είναι εταιρεία που δεν έχει συσταθεί σε κράτος μέλος;